CELEX: 62021CN0606
Language: da
Date: 2021-09-30 00:00:00
Title: Sag C-606/21: Anmodning om præjudiciel afgørelse indgivet af cour d’appel de Paris (Frankrig) den 30. september 2021 — Doctipharma SAS mod Union des Groupements de pharmaciens d’officine (UDGPO) og Pictime Coreyre

20.12.2021   
            
            
               DA
            
            
               Den Europæiske Unions Tidende
            
            
               C 513/23
            
         
      Anmodning om præjudiciel afgørelse indgivet af cour d’appel de Paris (Frankrig) den 30. september 2021 — Doctipharma SAS mod Union des Groupements de pharmaciens d’officine (UDGPO) og Pictime Coreyre
      (Sag C-606/21)
      (2021/C 513/33)
      Processprog: fransk
      
         Den forelæggende ret
      
      Cour d’appel de Paris
      
         Parter i hovedsagen
      
      
         Appellant: Doctipharma SAS
      
         Appelindstævnte: Union des Groupements de pharmaciens d’officine (UDGPO) og Pictime Coreyre
      
         Præjudicielle spørgsmål
      
      
                  —
               
               
                  Skal Doctipharmas virksomhed, således som den er beskrevet i denne dom, der udøves via selskabets websted www.doctipharma.fr, betegnes som en »informationssamfundstjeneste« i den forstand, hvori udtrykket er anvendt i Europa-Parlamentets og Rådets direktiv 98/34/EF af 22. juni 1998 (1)?
               
            
                  —
               
               
                  Er Doctipharmas virksomhed, således som den er beskrevet i denne dom, der udøves på og fra selskabets websted www.doctipharma.fr, i bekræftende fald omfattet af anvendelsesområdet for artikel 85c i direktiv af 6. november 2001, som ændret ved direktiv af 8. juni 2011 (2)?
               
            
                  —
               
               
                  Skal artikel 85c i direktiv af 6. november 2001, som ændret ved direktiv af 8. juni 2011, fortolkes således, at det forbud mod Doctipharmas virksomhed, således som den er beskrevet i denne dom, der udøves på og fra selskabets websted www.doctipharma.fr, som fortolkningen af artikel L. 5125-25 og L. 5125-26 i lov om folkesundhed har givet anledning til, udgør en restriktion med begrundelse i hensynet til beskyttelse af folkesundheden?
               
            
                  —
               
               
                  I benægtende fald skal artikel 85c i direktiv af 6. november 2011, som ændret ved direktiv af 8. juni 2011, da fortolkes således, at den tillader Doctipharmas virksomhed, således som den er beskrevet i denne dom, der udøves på og fra selskabets websted www.doctipharma.fr?
               
            
                  —
               
               
                  Er forbuddet mod Doctipharmas virksomhed, der følger af Cour de cassations (kassationsdomstol) fortolkning af L. 5125-25 og L. 5125-26 i lov om folkesundhed, begrundet i hensynet til beskyttelse af folkesundheden som omhandlet i artikel 85c i direktiv af 6. november 2001, som ændret ved direktiv af 8. juni 2011?
               
            
                  —
               
               
                  I benægtende fald skal artikel 85c i direktiv af 6. november 2001, som ændret ved direktiv af 8. juni 2011, da fortolkes således, at den tillader den virksomhed i form af »informationssamfundstjeneste«, som Doctipharma tilbyder?
               
            
         (1)  Europa-Parlamentets og Rådets direktiv 98/34/EF af 22.6.1998 om en informationsprocedure med hensyn til tekniske standarder og forskrifter (EFT 1998, L 204, s. 37).
      
         (2)  Europa-Parlamentets og Rådets direktiv 2001/83/EF af 6.11.2001 om oprettelse af en fællesskabskodeks for humanmedicinske lægemidler (EFT 2001, L 311, s. 67).